Selbstbildnis
E Sälbstbordret isch e Daarstellig, wo e bildende Künstler mit de Middel vo dr Moolerei, dr Grafik, dr Blastik oder dr Fotografii vo sich sälber macht.

Die erste Sälbstbordret söll s scho in dr Antike gee haa. Dr berüemt griechisch Bildhauer Phidias söll sich sälber uf em Schild vo dr Statue vo dr Athena Partenos  abbildet haa. 

Us dr middelalterlige Kunst sind kuum Sälbstbordret überliiferet. 

Sit dr Zit vo dr Rönessans het sich dr sälbstbewussti Künstler nüme nume für e Handwärker ghalte, sondern het dänkt, ass er grad so guet sig wie d Filosofe, Literaate und Wüsseschaftler, und er het sich im Sälbstbordret e Dänkmol gsetzt. Näbe dr Usenandersetzig mit dr äigene Füsiognomii, wo e billigs Modell isch, wo mä immer cha druf zruggriffe, si e Hufe Sälbstbordret au Züügnis vo dr innere Usenandersetzig vom Künstler mit sich sälber, mit de äigene Stimmige, wie si sich verändere und dr äigene Vergängligkäit.

E baar Sälbstbordret

Litratuur 
 Bell, Julian (Hrsg.): Fünfhundert Selbstporträts. Phaidon Press Limited, London 2000, 548 S., ca. 500 überwiegend farb. Abb., Text dt., ISBN 0-7148-9139-8  Selbstporträts bildender Künstler vom Alten Ägypten bis in die Gegenwart. 
 Bonafoux, Pascal / Rosenberg, David: Moi! Autoportraits du XXe siècle. Musée du Luxembourg (Paris) / Skira Editore (Milano) (Hrsg.), Ausst.-Kat. 31. März-25. Juli 2004, 294 S., Text frz., Paris 2004, ISBN 88-8491-854-5
 Borzello, Frances: Wie Frauen sich sehen  –  Selbstbildnisse aus fünf Jahrhunderten. Karl Blessing Verlag, München 1998, ISBN 3-89667-052-2 
 Calabrese, Omar: Die Geschichte des Selbstporträts. Deutscher Kunstverlag, München 2006, 224 S. , farb. u. s/w-Abb., ISBN 3-7774-2955-4
 Goldschneider, Ludwig: Fünfhundert Selbstporträts von der Antike bis zur Gegenwart (Plastik.Malerei.Graphik). Phaidon-Verlag, 528 S., s/w.-Abb. u. sieben farb. Abb., Wien 1936, o.ISBN
 Pfisterer, Ulrich / Rosen, Valeska von ~ (Hrsg.): Der Künstler als Kunstwerk. Selbstporträts vom Mittelalter bis zur Gegenwart. Reclam, Stuttgart 2005, ISBN 3-15-010571-4 (Rezension)

Weblingg 

 Ulrike Ritter: Selbstbildnisse… oder »Adel verpflichtet«: Das hartnäckigste Genre. (Teil 1), (Teil 2). Abgrüeft am 3. Novämber 2010

Moolerei